Source: https://www.bihon.ro/csm-oradea/csm-oradea-nu-se-va-prezenta-la-baraj-2295075/
Timestamp: 2020-07-07 19:10:53+00:00

Document:
CSM Oradea nu se va prezenta la baraj - BIHON
la 1 iunie 2020 21:36
1 iunie 2020 09:36 Reactualizat la: 7 iulie 2020 10:10
Scris de Gavril Nuțiu - După cum se știe, echipa de handbal masculin CSM Oradea și-a câștigat dreptul de participare la barajul pentru promovarea în Liga Națională.
Situată pe primul loc în Seria D a Diviziei A în momentul întreruperii campionatului, formația orădeană se află printre cele opt echipe desemnate să lupte pentru cele două locuri care vor oferi promovarea pe prima scenă.
Din păcate, CSM Oradea este prima echipă care renunță la baraj. Conducerea clubului a luat această decizie, din considerente de ordin financiar. Reamintim faptul că, în urmă cu doi ani, CSM Oradea a promovat direct în Liga Națională, în calitate de câștigătoare a Seriei D din cadrul Diviziei A. Echipa nu a fost înscrisă însă în competiție, din aceleași motive, preferându-se continuarea activității tot în Divizia A.
„Știu că prin această decizie, îmi voi atrage din nou numeroase critici, mai ales din partea celor care iubesc handbalul. Și eu personal mă aflu printre admiratorii acestui sport, care a adus atât de multă glorie României în urmă cu câteva zeci de ani. Există însă câteva motive serioase pentru care nu ne putem permite să participăm la baraj. În primul rând, nu se pot ști loturile echipelor care se vor înscrie. În condițiile în care numeroase contracte au expirat, cluburile pot legitima jucători noi, putând deveni, astfel, cu totul alte echipe față de cele care au evoluat în Divizia A. Deci nu știm, practic, cu cine va trebui să jucăm. Un alt motiv, și cel mai serios, este acela că nu putem asigura un buget necesar pentru înscrierea în Liga Națională, în cazul în care am reuși să promovăm. Pentru a evolua pe prima scenă a handbalului românesc, ar fi nevoie de un buget de cel puțin trei ori mai mare față de cel din Divizia A. La ora actuală, în condițiile de recesiune economică de după pandemie, este practic imposibil să asigurăm un astfel de buget”, ne-a declarat președintele CSM Oradea, Șerban Sere.
Nu va fi desființată
Oficialul orădean explică faptul că ne aflăm, practic, în situația de acum doi ani, când clubul a căutat, cu disperare, soluții pentru susținerea financiară a echipei care a promovat în Liga Națională. Căutări, rămase, din păcate, fără rezultat. „Dacă nici atunci, când ne aflam într-o situație economică normală, nu s-a putut găsit nicio soluție pentru susținerea echipei, este cu mult mai puțin probabil să reușim acum. Știu că multă lume nu va fi de acord cu această decizie, dar mi-o asum, pentru că știu sigur că nu am putea finanța echipa pentru a face față în Liga Națională. Din păcate, trebuie să judecăm la rece, în conformitate cu situația actuală”, a explicat Șerban Sere.
Președintele CSM Oradea oferă, însă, asigurări că echipa de handbal își va continua activitatea în Divizia A. „Nu vom desființa echipa, pentru că acest lucru ar duce la dispariția acestui sport în Oradea, pentru o perioadă nedefinită. Echipa va continua să joace în Divizia A, având o finanțare în funcție de bugetul total de care va beneficia clubul în sezonul următor”, a conchis Șerban Sere.
baraj promovare ,
Până e Tati Sere la conducere noi nu o sa vedem echipa in liga. El pune bani noștri numai la baschet. De ce se poate acolo și aici nu? Jan Vasadi tu ce păzești?
Asta e deja bătaie de joc la adresa iubitorilor de handbal ! A devenit o miştocăreală !
Nu are cum sa ii lase sa promoveze : Seres este bashetbalist , .Daca nu baga banii in baschet cum vor venii copii la baschet ( la clubul lui ) si ii vor aduce venituri frumoase?? Reteta este simpla : bagam banii oradenilor ( o mare parte) in echipa de bashet CSM , platim jucatori straini cu banii grei care promoveaza sportul acesta – copii vad vor si ei , merg la club . La care club???? Simplu – a lu Seres . RUSINE !!! Detesta Handbalul s-a vazut in ultimii ani. Isi bate joc de munca unor oameni. Nu il intereseaza decat banii lui. NU conteaza ca echipa de baschet este majoritara cu straini , de oradeni nici sa nu vorbim. RUSINE !!!
misugermanul says:
Acest nemernic sere in afara de a-si ridica salarul enorm si a sta pe banca la meciurile de baschet nu face nimic. Pe mandatul lui au plecat sponsorii cei mai importanti de la club digi, gavela (oare de ce) pe care i-a inlocuit cu pelican care nu da nici un ban la club dar in schimb are asigurata reclama peste tot. De 5 ani echipa de handbal are sanse de promovare, probabil ar mai trebui peste bugetul din liga a 2-a cateva sute de mii de euro in plus pe care omu asta nu-i in stare sa-i aduca, fiind singura lui treaba de fapt sa asigure bani la sectiile clubului, sau nu vrea avand interese mari in baschet. Se pare ca nu-l intereseaza nici pe nebunul chel din primarie treaba asta si asa vom avea sala noua de sport pentru o singura echipa. Sere asta a distrus si poloul oradean pentru a-si satisface interesele banesti personale.
Toate sectiile sportive au fost marginalizate si puse pe butuci de acest individ. Isi bate joc de toti sprtivi. Echipa de handbal e campioana la a primii suturi in ultimii ani . Iti sta mintea in loc. Munca atator oameni sportivi, antrenorii este aruncata pe apa sambeteti din pix , asa ca poate , ca vrea muschii lui. Este strigator ce poata faca acest individ. Groparul sportului bihorean.

References: CSM 
 CSM 
 CSM 
 CSM 
 CSM 
 CSM